Prof. Mike Levine, li huwa d-Direttur taċ-Ċentru tal-Iżvilupp tal-Vaċċin f'università Amerikana, qal li l-vaċċini idealment ikunu dawk ta' doża waħda li jistgħu jingħataw mingħajr labra u siringa, u jkunu jistgħu jiġu manifatturati fuq skala kbira. Huwa kien qed jitkellem waqt forum virtwali li organizzat l-Għaqda Dinjija tas-Saħħa (WHO) ilbieraħ, bil-parteċipazzjoni ta' aktar minn 2,800 xjentist minn 130 pajjiż differenti. L-għan tal-forum kien li jidentifika l-lakuni tal-għarfien u li jipprijoritizza l-oqsma tar-riċerka fejn jidħol il-vaċċin kontra l-coronavirus. Prof. Levine, li jaħdem fl-Università ta' Maryland, qal li d-dinja teħtieġ ħafna vaċċini li jaħdmu f'popolazzjonijiet differenti biex tlaħħaq mad-domanda globali u biex tintemm il-pandemija. Dwar il-vaċċin ta' Pfizer u BioNTech Pfizer tnaqqas b'mod temporanju l-ammont ta' vaċċini fl-Ewropa Id-Direttur tal-WHO Dr Tedros Adhanom Ghebreyesus stqarr li kienet kisba xjentifika affaxxinanti li ġew żviluppati u approvati diversi vaċċini effettivi f'inqas minn sena wara li nstab il-coronavirus. Madankollu, spjega li dan ma jfissirx li l-biċċa xogħol tintemm hemm. Hemm aktar vaċċini li għadhom qegħdin jiġu evalwati, sabiex ikun żgurat li jkun hemm biżżejjed dożi għal kulħadd. Tqassmu aktar minn 30 miljun doża tal-vaċċin f'47 pajjiż, madankollu dan xeħet lenti fuq inugwaljanzi bejn il-pajjiżi. Sal-bidu ta' Jannar Il-vaċċin fl-Ewropa; kemm qegħdin jitlaqqmu nies?